CELEX: C2007/235/34
Language: da
Date: 2007-10-06 00:00:00
Title: Sag T-291/07: Sag anlagt den 1. august 2007 — Viñedos y Bodegas Príncipe Alfonso de Hohenlohe mod KHIM — Byass (ALFONSO)

6.10.2007   
            
            
               DA
            
            
               Den Europæiske Unions Tidende
            
            
               C 235/19
            
         Sag anlagt den 1. august 2007 — Viñedos y Bodegas Príncipe Alfonso de Hohenlohe mod KHIM — Byass (ALFONSO)
   (Sag T-291/07)
   (2007/C 235/34)
   Stævningen er affattet på spansk
   Parter
   
      Sagsøger: Viñedos y Bodegas Príncipe Alfonso de Hohenlohe, SA (Cenicero, Spanien) (ved abogados M. Lobato García-Miján og B. Díaz de Escauriaza)
   
      Sagsøgt: Kontoret for Harmonisering i det Indre Marked (Varemærker og Design)
   
      Anden part i sagen for appelkammeret: González Byass, SA
   Sagsøgerens påstande
   
               —
            
            
               Afgørelse truffet den 29. maj 2007 af Andet Appelkammer ved Kontoret for Harmonisering i det Indre Marked (Varemærker og Design), der gav medhold i den af GONZÁLEZ BYASS, SA indbragte klage over Indsigelsesafdelingens afgørelse af 6. juli 2007, hvorved den af sagsøgeren rejste indsigelse mod ansøgningen om EF-varemærket ALFONSO blev taget til følge, annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: GONZÁLEZ BYASS, SA
   
      Det omhandlede EF-varemærke: EF-varemærket »ALFONSO« (registreringsansøgning nr. 3 398 278) for varer i klasse 30 (eddike), 32 (øl; mineralvand og kulsyreholdige vande og andre ikke-alkoholholdige drikke; frugtdrikke og frugtsaft; saft og andre præparater til fremstilling af drikke) og 33 (vin fra Jeréz).
   
      Indehaver af det i indsigelsessagen påberåbte varemærke eller tegn: Viñedos y Bodegas Príncipe Alfonso de Hohenlohe, SA
   
      Det i indsigelsessagen påberåbte varemærke eller tegn: EF-ordmærkerne og de nationale ordmærker »PRÍNCIPE ALFONSO« for varer i klasse 33.
   
      Indsigelsesafdelingens afgørelse: Medhold i indsigelsen mod »vin fra Jeréz« (klasse 33) og afslag på registreringsansøgningen i forhold til disse varer.
   
      Appelkammerets afgørelse: Klagen taget til følge og den indklagede afgørelse annulleret.
   
      Søgsmålsgrunde: Urigtig anvendelse af artikel 8, stk. 1, litra b), i forordning (EF) nr. 40/94 (1) om EF-varemærker.
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).